ആരോഗ്യ സര്വ്വകലാശാലാ ഉദ്യോഗസ്ഥര് ഇന്ന് വയനാട് മെഡിക്കല് കോളജ് സന്ദര്ശിക്കും മാനന്തവാടി: വയനാട് മെഡിക്കല് കോളേജില് 202223 വര്ഷം എംബിബിഎസ് പ്രവേശനം നല്കുന്നതിനായി ആരോഗ്യ സര്വ്വകലാശാല അധികൃതര് ഇന്ന് പരിശോധന നടത്തും. നിലവില് വയനാട് മെഡിക്കല് കോളേജില് 6 പ്ര?ഫസര് തസ്തിക ഉള്ളതില് 3 തസ്തികകള് നികത്തപ്പെടുകയും ഇവര് ജോലിയില് പ്രവേശിക്കുകയും ചെയ്തിട്ടുണ്ട്. കൂടാതെ നാല് അസി.പ്ര?ഫസറും സീനിയര് റസിഡന്റും ജോലിയില് പ്രവേശിച്ചിട്ടുണ്ട്. 32 ജൂനിയര് റസിഡന്റുമാര് ഒക്ടോബര് ഒന്നുമുതല് ജോലിയില് പ്രവേശിക്കും. 16 സീനിയര് റസിഡന്റുമാരെ നിയമിക്കുന്നതിനുള്ള നടപടികള് ആരംഭിച്ചിട്ടുണ്ട്. ഓഫീസ് ആവശ്യത്തിനായി എല്ലാവിഭാഗം ജീവനക്കാരും നിലവില് ജോലിയില് പ്രവേശിച്ചിട്ടുണ്ട്. മെഡിക്കല് കോളേജുമായി ബന്ധപ്പെട്ട് എച്ച്ഡിസി കമ്മിറ്റി രൂപീകരണവും, മെഡിക്കല് കോളേജ് ലോഗോ തുടങ്ങിയ കാര്യങ്ങളുടെ പ്രവര്ത്തനവും നടന്നു വരുന്നുണ്ട്. വയനാടിന്റെ ചിരകാലസ്വപ്നമായ മെഡിക്കല് കോളേജ് പ്രവര്ത്തനം കാലതാമസം കൂടാതെ ഈ സര്ക്കാര് ആരംഭിക്കുമെന്നും മറ്റു അനുബന്ധപ്രവര്ത്തനങ്ങള് നടന്നുവരുന്നതായും മാനന്തവാടി എംഎല്എ: ഒ.ആര് കേളു പറഞ്ഞു.